User:Geralyn Balana/sandbox

"Arat na sa Pilipinas"

Kayo ba ay naghahanap ng magagandang tanawin at masasarap na pagkain? Tara na sa pilipinas!

Ang Pilipinas ay isa sa mga pinagpalang bansa na nagtataglay ng magagandang tanawin, mapa anyong lupa man o anyong tubig. Alam mo ba na isa ito sa dinarayo ng mga turista, kung hindi bakit hindi mo alamin at subukan tiyak na hindi ka magsisisi. Sabi nga nila ang Pilipinas ay ang perpektong destinasyon para sa gustong magbakasyon. Kahit saang parte kaman ng Pilipinas pumunta hindi mawawala ang mga naka-mamanghang tanawin. Kaya kapag nasa Pilipinas ka asahan mo ang magagandang tanawin, kakaibang atraksyon, at di malilimutang karanasan. Maraming iba't ibang lugar sa Pilipinas ang nagtataglay ng magagandang tanawin tulad na lamang ng "Underground River" sa Palawan, White Sand sa Boracay, at Islas de Gegantis sa Panay Island. Sagana din ang Pilipinas sa likas na yaman. Mayroon ding masasarap na pagkain.

Kung pagkain naman ang pag uusapan, hindi magpapatalo ang putaheng Pilipino sapagkat maraming iba't ibang klase ng pagkain ang mga Pilipino. "Adobo" ang isa sa mga sikat na ulam ng mga Pilipino na tinaguriang "National dish of the Philippines". Kung mahilig ka naman sa maasim na ulam, Sinigang ang magpapakilig sayo. Ito ay isang klase ng ulam na maasim, kadalasan baboy ang karne nito. Tayo naman ay dumako sa mga panghimagas ng mga Pilipino. Kabilang na rito ang sikat na sikat na pagkain tuwing tag init, ito ay ang "halo-halo" kung tawagin. Ito ay gawa sa kinayod o dinurog na yelo, pinatamis na beans, prutas, at jellies, ito rin ay nilalagyan ng gatas, Leche flan, purple yam jam, at ice cream sa ibabaw. Ang "leche flan" din ay isa sa mga panghimagas ng mga Pilipino, ito ay nagmula sa bansa ng Espanya at ito ay gawa sa itlog, gatas at asukal. Kaya naman kung gusto mong matikman ang isa sa mga ito, tara na sa Pilipinas.

Kung iyong iisipin, hindi kataka-taka na ang Pilipinas ay isa sa mga pinakamaganda na napabilang sa mga magagandang bansa na distinasyon ng mga turista sa buong mundo. Ang paglago ng turismo sa Pilipinas ay isa sa mga dahilan kung bakit mas tumataas ang "Economic growth ratings" ng bansa. Dahil dito, mas nakakagawa pa ng maraming produkto ang mga Pilipino tulad ng mga pagkain na pasok sa panlasa ng mga dayuhan. Malaking ambag ang turismo sa kaunlaran ng ating bansa at nagpapalakas rin ng ekonomiya. "It's more fun in the Philippines!" yan ang isa sa mga tag line na mababanggit at ginagamit ng kapwa nating PINOY upang maakit ang mga turista. Tunay na mabibighani ka sa mga kakayahang makikita sa bansang Pilipinas. Magagandang pag- uugali, magagandang tanawin, at kapuri-puring mga produkto.

Meyembro:

Glydel Mae Nazareth

Geralyn Balana

Kristel Campado

Khen Nikko Alamin